Marek Lemsalu

Marek Lemsalu (sündinud 24. novembril 1972 Pärnus) on endine Eesti jalgpallur (kaitsja). Ta pidas aastail 1992–2007 Eesti koondises 86 kohtumist ja lõi kolm väravat. Ta oli pikka aega Eesti koondise kapten.

Klubikarjäär
 1988–1989 JK Tervis Pärnu
 1989–1990 SK Tallinna Sport
 1990–1991 Kalakombinaat/MEK Pärnu
 1992–1996 FC Flora
 1996–1997 1. FSV Mainz 05 (Saksamaa), 16 mängu 
 1997–1999 FC Flora, kokku eri aastatel 87 mängu ja 10 väravat
 1999–1999 Strømsgodset IF (Norra), 8 mängu
 2000–2000 Viljandi JK Tulevik, 20 mängu ja 6 väravat.
 2002–2005 Bryne FK (Norra), 110 mängu ja 10 väravat.
 2006–2008 FC Levadia, 103 mängu ja lõi 15 väravat.
 2009 FC Toompea
Ta osales FC Fora ja FC Levadia eest mängides UEFA Euroopa Liiga kvalifikatsiooni mängudes 10 korral ja UEFA Meistrite Liiga kvalifikatsiooni mängudes 8 korral.
Lemsalu on tulnud hooaegadel 1993/94, 1994/95, 1997/98, 1998 ja 2006–08 Eesti meistriks ning aastatel 1990., 1995. ja 2007. karikavõitjaks.

Koondisekarjäär
1991. aastal osales Lemsalu Eesti U23 koondise mängus Kaunases Leedu vastu (Leedu võitis 4:1). Oma koondisedebüüdi tegi ta 11. juulil 1992 Balti turniiril Leedu jalgpallikoondise vastu. 58. minutil vahetas ta välja Tarmo Linnumäe. Mäng lõppes 1:1 viigiga. Mängupäeval oli Lemsalu 19-aastane. Eesti koondise eest mängis ta 2007. aastani. Viimase mängu pidas Marek Lemsalu Eesti koondise eest 28. märtsil 2007. aastal Euroopa meistrivõistluste valikmängus Iisraeli vastu. Mängu võitis Iisrael 4:0.

Saavutused

Individuaalsed
  Eesti jalgpallikoondis
 Aasta parim jalgpallur 1996
  Meistriliiga
 Aasta parim mängija 2006
 Soccernet.ee lugejate poolt parimaks kaitsjaks hääletatud 2006, 2007, 2008
 Eesti Jalgpalli Liidu hõbemärk 2008

Muud 
Lemsalu asutas 1999. aastal Pärnus omanimelise jalgpallikooli, hiljem ühines see Pärnu jalgpalliklubi Vaprusega. 2011. aastal oli ta Tallinna FC Levadia abitreener. Aastast 2013 on Marek Lemsalu Eesti Jalgpalli Liidu juhatuse liige.

Isiklikku 
Lemsalul on kaks last: tütar on laulja ja "Eesti otsib superstaari" neljanda hooaja võitja Liis Lemsalu ning poeg Rihard Joosep.

Vaata ka 
 Eesti jalgpallikoondislaste loend

Viited

Välislingid 
 
MAREK LEMSALU: «Järgmine hooaeg on mu viimane. Õhtuleht, 4. detsember 2006.
Elu viis Marek Lemsalu tagasi ammustele radadele. Postimees, 12. juuni 2019.
Jalgpallistuudio tähistas Marek Lemsalu juubelit lauluga. menu.err.ee.

Eesti jalgpallurid
Eesti jalgpallikoondislased
Eesti jalgpallurid välismaal
Tallinna FC Flora jalgpallurid
1. FSV Mainz 05 mängijad
Viljandi JK Tuleviku jalgpallurid
Tallinna FCI Levadia jalgpallurid
Meistriliiga mängijad
Pärnust pärit sportlased
Sündinud 1972